|  |  |
| --- | --- |
| ГРБОВИ ЗА МЕМОРАНДУМ | Република СрбијаАутономна покрајина Војводина**Покрајински секретаријат за образовање, прописе,****управу и националне мањине – националне заједнице**Булевар Михајла Пупина 16, 21000 Нови СадТ: +381 21 456 217, 487 4604 Ф +381 21 456 217ounz@vojvodinа.gov.rs |
|  | БРОЈ: 128-90-131/2022-05 | ДАТУМ: 09.02.2022. |

На основу члана 24. став 2. Покрајинске скупштинске одлуке о покрајинској управи („Сл.лист АПВ“ бр. 37/2014, 54/2014 – др.пропис, 37/2016 , 29/2017 , 24/2019, 66/2020 и 38/2021) у вези са чланом 11. и 23. Покрајинске скупштинске одлуке о буџету Аутономне покрајине Војводине за 2022. годину („Службени лист АПВ“, број 54/2021 и 7/2022-ребаланс), а у вези са Покрајинском скупштинском одлуком о додели буџетских средстава за унапређивање положаја националних мањина – националних заједница и развој мултикултурализма и толеранције („Службени лист АПВ“ број 8/2019), у оквиру пројекта "Афирмација мултикултурализма и толеранције у Војводини", Покрајински секретаријат за образовање, прописе, управу и националне мањине – националне заједнице расписује

**ЈАВНИ КОНКУРС**

**ЗА СУФИНАНИСИРАЊЕ ПОТПРОЈЕКТА "МУЛТИКУЛТУРАЛИЗАМ НА КЛИК"**

Јавни конкурс се расписује за доделу дотација Покрајинског секретаријата за образовање, прописе, управу и националне мањине-националне заједнице, регистрованим правним лицима (удружењима, асоцијацијама и другим субјектима са седиштем на територији Аутономне покрајине Војводине) за организацију 8 наградних конкурса од општег јавног интереса, за ученике основних и средњих школа из АП Војводине и то у области мултикултурализма, толеранције и очувања и промовисања етничке разноликости и културног идентитета националних мањина - националних заједница Војводине.

Јавни конкурс се расписује на укупан износ од **700.000,00** динара**.**

**I ОПШТИ УСЛОВИ КОНКУРСА**

Средства се додељују једном изабраном кориснику за организацију 8 наградних јавних конкурса у току 2022. године.

**II УСЛОВИ КОНКУРСА**

* На јавни конкурс се могу пријавити искључиво регистрована правна лица – организације, удружења, асоцијације и други субјекти са седиштем на територији Аутономне покрајине Војводине.
* На јавни конкурс се не могу пријављивати директни и индиректни буџетски корисници, привредна друштва и национални савети националних мањина.
* На јавном конкурсу се додељују средства за организацију 8 наградних јавних конкурса у складу са следећим условима:
	+ - * + наградни конкурси се расписују за подношење радова на одабране теме из области мултикултурализма, толеранције и очувања и промовисања етничке разноликости и културног идентитета националних мањина - националних заједница Војводине;
				+ наградни конкурси су намењених ученицима основних и средњих школа из АП Војводине, од којих су 4 намењена ученицима основних школа а 4 ученицима средњих школа;
				+ наградни конкурси су јавни уз обавезу одабраног корисника средстава да писменим путем (или путем електронске поште) обавести све установе основног и средњег образовања у АП Војводини о условима и роковима конкурса;
				+ наградни конкурси морају бити реализовани у 2022. години.
* Подносиоци пријаве на јавни конкурс, уз пријаву, обавезно подносе и:
	+ - * + детаљно разрађен план потпројекта и опис активности;
				+ предлог динамике реализације активности у 2022. години;
				+ предлог тема и форме радова који ће бити предмет наградних конкурса;
				+ предлог наградног фонда и форме награђивања;
				+ предлог буџета потпројекта;
				+ предлог модела сарадње са Секретаријатом у реализацији потпројекта;
				+ званичан доказ о регистрацији подносиоца пријаве (фотокопија).

**III ПОСЕБНИ УСЛОВИ**

**Јавне набавке**

Уколико корисник средстава из овог Конкурса потпада под регулацију Закона о јавним набавкама, односно уколико ће се средства остварена по овом конкурсу користити за набавку радова, добара или услуга, а учешће јавних средстава чини више од 50% вредности набавке, корисник средстава ће се сматрати наручиоцем и у обавези је да примењује Закон о јавним набавкама.

**IV НАЧИН АПЛИЦИРАЊА**

* Пријаве се подносе у једном примерку, искључиво на конкурсним обрасцима Секретаријата;
* Конкурсна документација се може преузети од **09. фебруара 2022.** године у просторијама Секретаријата или на web адреси www.puma.vojvodina.gov.rs
* Подносилац може поднети само једну пријаву на Конкурс;
* Пријаве на конкурс се подносе на српском језику или на језику националне заједнице који је у службеној употреби у Аутономној покрајини Војводини;
* Пријаве се подносе лично, предајом писарници покрајинских органа управе у Новом Саду (зграда Покрајинске владе) или се упућују поштом на адресу:

Покрајински секретаријат за образовање, прописе,

управу и националне мањине – националне заједнице

21000 Нови Сад

Булевар Михајла Пупина 16

Са назнаком: ЈАВНИ КОНКУРС ЗА СУФИНАНИСИРАЊЕ ПОТПРОЈЕКТА"МУЛТИКУЛТУРАЛИЗАМ НА КЛИК"

* Конкурс је отворен до 25. фебруара 2022**.** године.

**V ОЦЕЊИВАЊЕ ПРОЈЕКАТА И ОДЛУЧИВАЊЕ О ДОДЕЛИ СРЕДСТАВА**

* Поднете пријаве разматра комисија коју именује покрајински секретар за образовање, прописе, управу и националне мањине - националне заједнице;
* Комисија неће узимати у разматрање неблаговремене и непотпуне или неправилно попуњене пријаве, пријаве које нису поднете од стране овлашћених лица, пријаве исписане нечитко или графитном оловком, као ни пријаве које нису предмет Конкурса;
* Критеријуми који ће се примењивати приликом одлучивања о избору организатора такмичења:
	+ - * + предлог форме радова и тема наградних конкурса;
				+ квалитет предлога активности, оцена ефикасности и могућности потпуне реализације циља и теме конкурса;
				+ предлог динамике реализације наградних конкурса у току 2022. године;
				+ предлог форме награђивања и буџета потпројекта;
				+ предлог модела сарадње са Секретаријатаом у реализацији потпројекта;
				+ претходне активности подносиоца пријаве у вези са областима на које се односе наградни конкурси.
* Комисија неће узимати у разматрање пријаве подносилаца којима су додељена средства по основу претходних конкурса Секретаријата, а нису измирили преузете обавезе по тим конкурсима;
* Секретаријат задржава право да од подносиоца пријаве, по потреби, затражи додатну документацију и информације или изађе на лице места, односно да за доделу средстава одреди испуњење додатних услова;
* Решење о додели средстава доноси покрајински секретар, на основу предлога конкурсне комисије;
* Пријаве и приложена документација се подносиоцима не враћају;
* Са подносиоцем пријаве коме су одобрена средства, Покрајински секретаријат за образовање, прописе, управу и националне мањине - националне заједнице ће закључити уговор о суфинасирању активности по основу кога ће средства бити исплаћена;
* Резултати јавног конкурса се објављују на званичној web адреси Секретаријата по окончању Конкурса.

Додатне информације о јавном конкурсу се могу добити у Секретаријату, на бр. тел. 021/ 487 4604, или путем е-поште bojan.greguric@vojvodina.gov.rs.

 Покрајински секретар

 Szakállas Zsolt s.k.

 (Жолт Сакалаш с.р.)